CELEX: 32020R0523
Language: et
Date: 2020-04-07 00:00:00
Title: Komisjoni rakendusmäärus (EL) 2020/523, 7. aprill 2020, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa alamrubriigi 90211010 (ortopeedilised abivahendid) osas

15.4.2020   
               
               
                  ET
               
               
                  Euroopa Liidu Teataja
               
               
                  L 116/1
               
            
         KOMISJONI RAKENDUSMÄÄRUS (EL) 2020/523,
         7. aprill 2020,
         millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa alamrubriigi 9021 10 10 (ortopeedilised abivahendid) osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
         ning arvestades järgmist:
         
                     (1)
                  
                  
                     Määrusega (EMÜ) nr 2658/87 on kehtestatud kaupade nomenklatuur (edaspidi „kombineeritud nomenklatuur“), mis sisaldub määruse I lisas.
                  
               
                     (2)
                  
                  
                     Õiguskindluse huvides on vaja muuta selgemaks ortopeediliste abivahendite klassifitseerimine kombineeritud nomenklatuuri alamrubriigis 9021 10 10.
                  
               
                     (3)
                  
                  
                     Vastavalt Euroopa Kohtu otsusele liidetud kohtuasjades C-260/00 kuni C-263/00, (2) harmoneeritud süsteemi selgitavatele märkustele rubriigi 9021 kohta ja märkusele 6 grupi 90 kohta, on ortopeedilised abivahendid määratletud kui tooted, mis on spetsiaalselt ette nähtud konkreetseks ortopeediliseks otstarbeks.
                  
               
                     (4)
                  
                  
                     Selles kohtuotsuses selgitas Euroopa Kohus, et erinevalt üldiseks kasutamiseks mõeldud tavalistest (lihtsatest) toodetest on ortopeedilistel abivahenditel spetsiifiline meditsiiniline otstarve. Kriteeriumid ortopeediliste abivahendite eristamiseks tavalistest toodetest hõlmavad ka tootmismeetodit, materjale, millest need vahendid on valmistatud, vahendi toimimismeetodit ja nende kohandatavust patsiendi spetsiifilistele puuetele.
                  
               
                     (5)
                  
                  
                     Märkuses 6 grupi 90 kohta on sätestatud, et ortopeedilised abivahendid kas korrigeerivad kehalisi deformatsioone või hoiavad ära nende tekke ja toestavad või hoiavad paigal kehaosi haiguse, operatsiooni või vigastuse järel.
                  
               
                     (6)
                  
                  
                     Rubriiki 9021 käsitlevate harmoneeritud süsteemi selgitavate märkuste 1. lõigus on toodud näited mitmetest selle rubriigiga hõlmatud ortopeedilistest abivahenditest ning samuti näited toodetest, mis ei kuulu rubriiki 9021. Toote määratlus nendes selgitavates märkustes on kooskõlas uue lisamärkusega.
                  
               
                     (7)
                  
                  
                     Õiguskindluse huvides on vaja esitada näited teatavate toodete võimaliku meditsiinilise otstarbe kohta, eristades neid ortopeedilistest abivahenditest, mis on valmistatud konkreetseks ortopeediliseks otstarbeks.
                  
               
                     (8)
                  
                  
                     Õiguskindluse huvides tuleks selgitada selliste ortopeediliste abivahendite toimimismeetodit (s.o suur täpsus), mille eesmärk on hoida ära täiendavaid vigastusi või kehalisi deformatsioone, eristades neid tavalistest toodetest, mis ei ole valmistatud sama suure täpsusega ning mis seega ei suuda täielikult takistada soovimatuid liigutusi.
                  
               
                     (9)
                  
                  
                     Seetõttu tuleks kombineeritud nomenklatuuri teise osa grupile 90 ühetaolise tõlgendamise tagamiseks lisada uus lisamärkus.
                  
               
                     (10)
                  
                  
                     Uus lisamärkus on kooskõlas komisjoni rakendusmäärusega (EL) 2018/787, (3) milles klassifitseeritakse pahkluu tugiside (nn paeltega ortoos) ja kombineeritud nomenklatuuri selgitavate märkustega alamrubriigi 9021 10 10 kohta ning kajastab liikmesriikide väljakujunenud klassifitseerimise praktikat.
                  
               
                     (11)
                  
                  
                     Seepärast tuleks määrust (EMÜ) nr 2658/87 vastavalt muuta.
                  
               
                     (12)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EMÜ) nr 2658/87 I lisa teise osa gruppi 90 muudetakse järgmiselt.
            
                        1)
                     
                     
                        Märkuse nr. 7 järel asendatakse sõna „Lisamärkus“ sõnaga „Lisamärkused“.
                     
                  
                        2)
                     
                     
                        Lisatakse järgmine lisamärkus:
                        
                                    „2.
                                 
                                 
                                    Alamrubriigi 9021 10 10 mõistes tähendab termin „ortopeedilised abivahendid“ selliseid abivahendeid, mis on spetsiaalselt ette nähtud konkreetseks ortopeediliseks otstarbeks, millega nad eristuvad toodetest, mida võib kasutada erineval otstarbel (näiteks tooted, mida kasutatakse liigeste, kõõluste või sidemete koormusvigastuste puhul, mis on tekkinud sportimisest, masinal kirjutamisest, ja tooted, mis lihtsalt leevendavad (näiteks põletikust tingitud) valu kahjustunud või funktsioonihäirega kehaosas).
                                    „Ortopeedilised abivahendid“ peavad täielikult takistama kahjustunud või funktsioonihäirega kehaosa (näiteks liigesed, sidemed või kõõlused) teatud liigutusi, et välistada uute vigastuste või kehaosa deformatsiooni teket või nende süvenemist. Sellega eristuvad nad muudest toodetest, millega ei ole võimalik vältida konkreetseid liigutusi, kuid mis siiski takistavad reflektoorseid liigutusi (st tahtmatuid liigutusi) tänu nende toodete suhtelisele jäikusele (näiteks painduvad lahased, survepadjad, mitteelastne tekstiilmaterjal, takjakinnised liikuvuse piiramiseks).“
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. aprill 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu
               
               
                  peadirektoraadi peadirektor
               
               Stephen QUEST
            
         
         
            (1)  EÜT L 256, 7.9.1987, lk 1.
         
            (2)  Euroopa Kohtu 7. novembri 2002 aasta otsus kohtuasjas Lohmann and Medi Bayreuth, liidetud kohtuasjad C-260/00 kuni C-263/00, ECLI:EU:C:2002:637.
         
            (3)  Komisjoni 25. mai 2018. aasta rakendusmäärus (EL) 2018/787 teatavate kaupade klassifitseerimise kohta kombineeritud nomenklatuuris (ELT L 134, 31.5.2018, lk 1).